钦定古今图书集成/明伦汇编/氏族典/第311卷 > 《廖用贤尚友录》 > 程郑
## 钦定古今图书集成/明伦汇编/氏族典/第311卷 > 《廖用贤尚友录》 > 程郑

按《左传》，襄公二十四年，晋侯嬖程郑，使佐下军。郑行
人公孙挥如晋聘，程郑问焉，曰：“敢问降阶何由？”子羽
不能对。归以语然明。然明曰：“是将死矣，不然将亡。贵
而知惧，惧而思降，乃得其阶，下人而已，又何问焉？且
夫既登而求降阶者，知人也，不在程郑，其有亡衅乎？
不然，其有惑疾，将死而忧也。”二十五年，晋程郑卒。